02/08/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 622/2008

Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión-Fenosa-Distribución, S, A, Enderezo Social: Avda. de Arteixo, 171- A Coruña. Denominación: L. M. T. A., C. T. A., R. B. T., Carballal-Bazar. Situación: Santa Comba. Características Técnicas: Liña eléctrica de media tensión aérea, a 20 kV., de 674 m. de lonxitude, en condutor LA-56, que parte do apoio n°2 da L. M. T. A. a C. T. Turnes e final no C. T. proxectado de 100 kVA., en Carballal-Bazar. Rede de baixa tensión a 400-230 kV., de 1.561 m. de lonxitude, en condutor XZ1. e RZ. Concello de Santa Comba. Resultan os seguintes feitos: Primeiro.-A petición someteuse a información pública por Acordo do 6 de marzo de 2009, da Delegación Provincial, publicada no DOG do 29 de abril de 2009, no BOP de A Coruña do 4 de abril de 2009 e no Diario La Voz de Galicia de 25 de marzo de 2009, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Ase mesmo practicouse notificación individual ós afectados. Segundo.-Dentro do prazo establecido foron presentadas alegacións por: Dona Maria Herminda Maria Remedio Naima Abendaño en nome propio e no da comunidade de herdeiros de Don Teodor Adrian Gregoris Sainz de Rozas, propietarios do predio n°2 e Dona Marie Caroline Hilillo Noro, propietaria do predio n°11, manifestan nas súas alegacións que a utilidade pública deberá ser necesariamente posterior á autorización administrativa do proxecto sectorial. Que na notificación non se indica ningunha superficie afectada para ningunha das parcelas por ocupación temporal fora da que propiamente corresponde á servidume de paso de enerxía eléctrica. Que a superficie afectada, así como os bens que deben de ser obxeto de indemnización, serán concretadas no levantamento das actas previas á ocupación. Que antes do levantamento das actas previas, realícese un replánteo o estaquillado sobre o terreo para determinar os límites da servidume. Don Cristian Israel Kichou Bosma, propietario do predio n°6 e Dona Maria Herminda Maria Remedio Naima Abendaño en nome propio e no da comunidade de herdeiros de Don Javier Luis Curero Douch, propietarios do predio n°9 manifestan que a liña atravesa completamente os predios, causando prexuízos que poderían evitarse si se ubicase ao largo do lindeiro. Solicitan a modificación do trazado da liña. En canto ao resto de alegacións manifestan o mesmo que nas alegacións presentadas polos predios n°2 e n°11. Don Lahcene Villodres Berbil, propietario do predio n°12, manifesta a súa oposición á expropiación, se ben está conforme coa servidume de paso ao tendido eléctrico, sen prexuízo da correspondente indemnización por ocupación temporal e outros danos. Dona Maria Angustias Saada Daifi, propietaria do predio n°13, solicita que se realicen as modificacións precisas para que a súa parcela non se vexa afectada nin no solo nin no volo coa instalación da liña, seguindo a traxectoria das vías públicas, sen intromisión no seu predio. Destas alegacións se Ile deu traslado á empresa solicitante, manifestando Unión Fenosa Distribución, S. A., o seguinte.: Predios n°2 e n°11, manifesta que segundo o artigo 143.2 do Real Decreto 1955/2000 de 1 de decembro, a solicitude de declaración de utilidade pública poderá efectuarse ben de modo simultáneo á autorización administrativa e aprobación do proxecto de execución, ou ben con posterioridade á obtención da autorización administrativa. Que non é necesario afectar ningunha superficie por ocupación temporal. Que os bens e dereitos serán comprobados polo perito da administración o día en que se proceda ao levantamento da acta previa a ocupación. Os propietarios serán notificados coa suficiente antelación, para que poda comparecer neste acto. Nese momento Ile será delimitada a zona afectada pola servidume de paso de enerxía eléctrica. Predios n°6 e n°9, manifesta que a solicitude de modificación do trazado proposta polos afectados, ubicando a liña ao largo do lindeiro, non sería viable porque se verían afectadas novas propiedades que non se encontran incluídas na relación de bens e dereitos. Para o deseño da liña eléctrica tívose en conta a configuración das parcelas na zona, sendo posible adaptar o trazado aos lindes dos predios no primeiro tramo, ata o apoio n°3 e no último entre os apoios n°5 e n°6. Contesta ao resto das alegacións o mesmo que contesta no caso das parcelas n°2 e n°11. Predio n°12, manifesta que non foi posible alcanzar un acordo amigable có afectado sobre a cantidade a percibir como indemnización. No caso de que o proxecto sexa autorizado e declarado de utilidade pública, será o Xurado de Expropiación de Galicia o encargado de valorar o prexuízo que se produce no predio. Neste caso non se afecta superficie algunha por ocupación temporal para depósito de materiais. Predio n°13, manifesta que, en referencia á modificación da liña, cabe sinalar que esta, deberá de gardar unha separación regulamentaria das vías públicas, cando discorre en paralelo con elas, polo que sempre se verían afectados predios de propiedade particular podendo os seus propietarios manifestarse no mesmo sentido que o alegante. No caso de que o proxecto sexa autorizado e declarado de utilidade pública, será o Xurado de Expropiación de Galicia O encargado de valorar o prexuízo que se produce no seu predio polo establecemento de servidume de paso, a fin de que non se produza unha perda no seu patrimonio. Fundamentos de dereito. Primeiro.-O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo.-No expediente cumpríronse os trámites que sinala o artigo 53 da citada Lei 54/1997, e os regulamentos ordenados no Título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Terceiro.- Con relación ás alegacións presentadas cabe dicir que o trazado da liña de media tensión proxectada ao C. T. Carballal-Bazar é a mais idónea e cumpre có indicado no art.57 da Lei 54/97, do Sector Eléctrico e o artigo 161 do R. D. 1955/2000, de 1 de decembro, de Transporte, Distribución, Comercialización, Subministro e Procedemento de Autorización de Instalacións de Enerxía Eléctrica, polo que non proceden as alegacións formuladas. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta liña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuídas Resolve: Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos Regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta Resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. Conselleiro de Economía e Industria no prazo de un mes contado a partir do día seguinte ó da notificación desta resolución; tamén poderá interpoñer calquera outro recurso que estime pertinente o seu dereito. A Coruña, 1 de xullo de 2010 A xefa territorial Por ausencia O xefe do servizo de enerxía e minas Art.39.3 Decreto 324/2009 (D. O. G. n° 117 do 17/06/2009) Evaristo Antonio Lorenzale Borros